Լիչիա Ալբանեզե

մինի|Երգչուհու ձայնը, 1938 թվականի մարտի 1
**Լիչիա Ալբանեզե** ( ՝ Լիչա, ), իտալացի օպերային երգչուհի, ով հիմնականում ապրել և գործունեություն է ծավալել Միացյալ Նահանգներում։ Երգչուհու ձայնը՝ սոպրանո։

## Կենսագրություն և կարիերա
Լիչիա Ալբանեզեն ծնվել է 1909 թվականին Իտալիայի Բարի քաղաքում՝ իտալոամերիկյան բիզնեսմենի ընտանիքում։ Ուսանել է Բարիում Էմանուել դը Ռոզի և Միլանում՝ Ջուզեպպե Բալդասարե-Տեդեսկիի մոտ։

1933 թվականին Ալբանեզեն առաջին տեղն է գրավում Իտալիայի կառավարության հովանավորությամբ անցկացրած վոկալային մրցույթում 300 մասնակիցների մեջ։

Երգչուհու դեբյուտը տեղի է ունեցել 1934 թվականին Միլանում. նա կատարեց Պուչինիի «Մադամ Բատերֆլայ» օպերայում Չիո-չիո պարտիան։ Այս կատարումը ճակատագրական եղավ օպերային երգչուհու համար. նա ավելի քան 40 տարի շարունակ կատարեց երգը և բեմ բարձրացավ ավելի քան 300 անգամ։

Կարիերայի առաջին հինգ տարիներին Լիչիա Ալբանեզեն երգել է Եվրոպայի ամենահայտնի օպերային թատրոններում՝ Լա Սկալա, Կովենտ գարդեն արքունական թատրոն, Հռոմի օպերային թատրոն։ 1930-ական թվականների երկրորդ կեսին մեծ հռչակ էր վայելում հայրենի Իտալիայում, Ֆրանսիայում և Միացյալ Թագավորությունում։

1939 թվականին, երբ Իտալիայում կառավարության գլուխ բարձրացավ Բենիտո Մուսոլինին, Ալբանեզեն փախչում է Պորտուգալիա։ Այստեղից նավ նստելով՝ տեղափոխվու է Միացյալ Նահանգներ։ ԱՄՆ-ում դեբյուտը տեղի է ունենում 1940 թվականի փետրվարի 9-ին Մետրոպոլիտեն օպերայում. երգչուհին կատարեց Չիո-չիո սանը։ Այս բեմում Ալբանեզեն երգեց ավելի քան 26 տարի՝ կատարելով 17 տարբեր օպերաներում դերեր։

1945 թվականին Ալբանեզեն ընդունել է ԱՄՆ-ի քաղաքացիություն։

1966 թվականին Մետրոպոլիտեն օպերայի տնօրենի հետ տարաձայնությունների պատճառով տեղափոխվում է Սան Ֆրանցիսկոյի թատրոն, որտեղ ելույթ ունեցավ 20 թատերաշրջան (22 պարտիա, 120 ներկայացում)։

1974 թվականին օպերային երգչուհին հիմնադրում է երիտասարդ երգիչներին սատարող ֆոնդ, որը կրում է իր և Ջակոմո Պուչինիի անունները, որի օպերաներում փայլել է Ալբանեզեն ():

1987 թվականին Լիչիա Ալբանեզեն երգել է Հյուսթոնի թատրոնում, սակայն ոչ թե օպերայում, այլ մյուզիքլում։

1995 թվականին երգչուհին արժանանում է «ԱՄՆ-ի ազգային մեդալ արվեստի բնագավառում» մեդալին։

Լիչիա Ալբանեզեի անվան աստղ կա Հոլիվուդյան փառքի ծառուղում, որը կրում է № 6671 համարը և գտնվում է Հոլիվուդի բուլվարում։

Օպերային երգչուհի Լիչիա Ալբանեզեն իր մահկանացուն կնքել է 2014 թվականի օգոստոսի 15-ին Նյու Յորքում 105 տարեկան հասակում։

## Խաղացանկ
* *Չիո-չիո սան* («Մադամ Բատերֆլայ» Ջակոմո Պուչինի)
* *Միմի* («Բոհեմ» Ջակոմո Պուչինի)
* *Լյու* («Տուրանդոտ» Ջակոմո Պուչինի)
* *Լաուրետտա* («Ջանի Սկիկի» Ջակոմո Պուչինի)
* *Ժորժետտա* («Անձրևանոց» Ջակոմո Պուչինի)
* *Քույր Անջելիկա* («Քույր Անջելիկա» Ջակոմո Պուչինի)
* *Ֆլորիա Տոսկա* («Տոսկա» Ջակոմո Պուչինի)
* *Մանոն Լեսկո* («Մանոն Լեսկո» Ջակոմո Պուչինի)
* *Վիոլետա* («Տրավիատա» Ջուզեպպե Վերդի)
* *Նանետտա* («Ֆալստաֆ» Ջուզեպպե Վերդի)
* *Դեզդեմոնա* («Օթելլո» Ջուզեպպե Վերդի)
* *Պարտիա սոպրանո* («Ռեքվիեմ» Ջուզեպպե Վերդի)
* *Միքայելա* («Կարմեն» Բիզե)
* *Սուզել* («Ընկեր Ֆրիցը» Պիետրո Մասկանի)
* *Նեդդա* («Պայացներ»  Ռուջերո Լեոնկավալո)
* *Մարգարիտա* («Ֆաուստ»  Շառլ Գունո)
* *Սոֆի* («Վերթեր»  Ժյուլ Մասնե)
* *Կոնսեպսիոն* («Իսպանական ժամ» Մորիս Ռավել)
* *Պամինա* («Կախարդական սրինգ» Վոլֆգանգ Ամադեուս Մոցարտ)
* *Դոննա Աննա, Ցերլինա* («Դոն Ժուան» Վոլֆգանգ Ամադեուս Մոցարտ)
* *Սյուզաննա, Կոմսուհի Ռոզինա Ալմավիվա* («Ֆիգարոյի ամուսնությունը» Վոլֆգանգ Ամադեուս Մոցարտ)
* *Սելիկա* («Աֆրիկուհին» Ջակոմո Մեյերբեր)
* *Նորինա* («Դոն Պասքուալե» Գաետանո Դոնիցետտի)
* *Մադլեն դը Կուանի* («Անդրե Շենիե» Ումբերտո Ջորդանո)
* *Իշխանուհի Ֆեդորա Ռամազովա* («Ֆեդորա» Ումբերտո Ջորդանո)
* *Անտոնիա* («Հոֆմանի հեքիաթները» Ժակ Օֆենբախ)
* *Լեդի Հարրիեթ Դյուրեմ* («Մարթա» Ֆրիդրիխ ֆոն Ֆլոտով)
* *Տատյանա* («Եվգենի Օնեգին» Պյոտր Չայկովսկի)

## Ծանոթագրություններ

## Գրականություն
*  George Carpetto. "Licia Albanese". In *Italian Americans of the Twentieth Century*, ed. George Carpetto and Diane M. Evanac (Tampa, FL: Loggia Press, 1999), pp.&nbsp;4–5
*  Marie Di Stefano Miller e Samuel J. Bellardo, "Licia Albanese." In *The Italian American Experience: An Encyclopedia*, ed. S.J. LaGumina, et al. (New York: Garland, 2000), 10-11.
* Allan Ulrich, *Many a tear was shed when soprano Licia Albanese sang. Now she is celebrating her signature work, 'Madama Butterfly*', *San Francisco Chronicle*, 4 ottobre 2004. Accesso 19-08-2006. San Francisco Chronicle
* Articolo, “Licia Albanese,” *Opera Italiana*. Accesso 19-08-2006. Articolo su Licia Albanese 
* Alfredo Vecchio, *A Tribute to Mme. Albanese* Accesso 19-08-2006.Discorso di Alfredo Vecchio
* Articolo, “La Traviata” Accesso 19-08-2006. Articolo su Licia Albanese 
* Dan Davis, “LICIA ALBANESE” (rivista). Accesso 19-08-2006.Articolo su Licia Albanese
* “Mayor Giuliani presents Handel Medallion to Licia Albanese and Roberta Peters” (agenzia di stampa), 20 novembre 2000. Accesso 19-08-2006. Comunicato stampa

## Արտաքին հղումներ
* The Licia Albanese-Puccini Foundation website 
* Recording of "Libiamo ne' lieti calici" from *La traviata*, Albanese and Jan Peerce, Toscanini conducting. Retrieved August 19, 2006.
* Interview with Licia Albanese by Bruce Duffie, February 26, 1988
* 

Կատեգորիա:20-րդ դարի ամերիկացի երաժիշտներ
Կատեգորիա:20-րդ դարի ամերիկացի երգչուհիներ
Կատեգորիա:20-րդ դարի ամերիկացիներ
Կատեգորիա:20-րդ դարի իտալացիներ
Կատեգորիա:20-րդ դարի օպերային երգչուհիներ
Կատեգորիա:ԱՄՆ-ի օպերային երգիչ-երգչուհիներ
Կատեգորիա:Ամերիկացի դասական երաժիշտներ
Կատեգորիա:Ամերիկացի սոպրանոներ
Կատեգորիա:Իտալացի երկարակյացներ
Կատեգորիա:Իտալացի սոպրանոներ
Կատեգորիա:Իտալացի օպերային երգիչներ
Կատեգորիա:Իտալացի օպերային սոպրանոներ
Կատեգորիա:Հոլիվուդյան փառքի ծառուղի
Կատեգորիա:Սոպրանոներ